title: Sklep Sveta (EU) 2017/1793 z dne 15. septembra 2017 o spremembi Sklepa (EU) 2017/1792 o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi

text:
               6.10.2017

               SL

               Uradni list Evropske unije

               L 258/3

         SKLEP SVETA (EU) 2017/1793
   z dne 15. septembra 2017
   o spremembi Sklepa (EU) 2017/1792 o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 21. aprila 2015 pooblastil Komisijo za začetek pogajanj z Združenimi državami Amerike o sporazumu o pozavarovanju. Pogajanja so se 12. januarja 2017 uspešno zaključila z izmenjavo pisem med glavnimi pogajalci.

               (2)

               Sporazum bi se moral v imenu Evropske unije podpisati v angleščini s pridržkom njegove poznejše sklenitve. Zato bi bilo treba Sklep (EU) 2017/1792 (1) ustrezno spremeniti –

         SPREJEL NASLEDNJI SKLEP:
   Člen 1
   Sklep (EU) 2017/1792 se spremeni:

               (1)

               člen 2 se nadomesti z naslednjim:
               „Člen 2
               Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije ter izmenjavo pisem med Evropsko unijo in Združenimi državami Amerike glede jezikovne ureditve. Podpis Sporazuma se opravi skupaj s podpisom izmenjave pisem.“;

               (2)

               doda se naslednji člen:
               „Člen 3a
               Ta sporazum se podpiše v angleščini. V skladu s pravom Unije je ta sporazum sestavljen tudi v bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku. Te dodatne jezikovne različice bi se morale potrditi kot verodostojne z izmenjavo diplomatskih not med Evropsko unijo in Združenimi državami Amerike. Vse različice, ki se potrdijo kot verodostojne, so enakovredne.“

         Člen 2
   Ta sklep začne veljati na dan sprejetja.

      V Bruslju, 15. septembra 2017

            Za Svet

            Predsednik

         M. MAASIKAS

      (1)  Sklep Sveta (EU) 2017/1792 z dne 29. maja 2017 o podpisu,v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi (glej stran 1 tega Uradnega lista).


title: Sklep Evropskega parlamenta (EU) 2016/1573 z dne 28. aprila 2016 o razrešnici glede izvrševanja proračuna Agencije Evropske unije za temeljne pravice za proračunsko leto 2014

text:
               14.9.2016

               SL

               Uradni list Evropske unije

               L 246/368

         SKLEP EVROPSKEGA PARLAMENTA (EU) 2016/1573
   z dne 28. aprila 2016
   o razrešnici glede izvrševanja proračuna Agencije Evropske unije za temeljne pravice za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Agencije Evropske unije za temeljne pravice za proračunsko leto 2014,

               —

               ob upoštevanju poročila Računskega sodišča o zaključnem računu Agencije Evropske unije za temeljne pravice za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0064/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (4), zlasti člena 21,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0108/2016),

               1.

               podeli razrešnico direktorju Agencije Evropske unije za temeljne pravice glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 334.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 53, 22.2.2007, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep sveta z dne 22. februarja 1988 o sklenitvi dopolnilnega protokola k Sporazumu o pridružitvi med Evropsko gospodarsko skupnostjo in Turčijo

text:
Pomembno pravno obvestilo

|

31988D0089

Uradni list L 053 , 27/02/1988 str. 0090 - 0090 finska posebna izdaja: poglavje 3 zvezek 26 str. 0059  švedska posebna izdaja: poglavje 3 zvezek 26 str. 0059

		Sklep svetaz dne 22. februarja 1988o sklenitvi dopolnilnega protokola k Sporazumu o pridružitvi med Evropsko gospodarsko skupnostjo in Turčijo(88/89/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,ob upoštevanju priporočila Komisije,ob upoštevanju privolitve Evropskega parlamenta [1],ker je treba odobriti Dopolnilni protokol k Sporazumu o pridružitvi med Evropsko gospodarsko skupnostjo in Turcjo [2], ki je bil podpisan 12. septembra 1963 v Ankari,SKLENIL:Člen 1Dopolnilni protokol k Sporazumu o pridružitvi med Evropsko gospodarsko skupnostjo in Turčijo je odobren v imenu Skupnosti.Besedilo protokola je priloženo temu sklepu.Člen 2Predsednik Sveta da uradno obvestilo, predvideno v členu 4 protokola [3].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 22. februarja 1988Za SvetPredsednikH.-D. Genscher[1] Privolitev, dana 20. januarja 1988 (še ni bila objavljena v Uradnem listu).[2] UL 217, 29.12.1964, str. 3687/64.[3] Datum začetka veljavnosti protokola bo Generalni sekretariat Sveta objavil v Uradnem listu Evropskih skupnosti.--------------------------------------------------


title: 2007/394/ES: Sklep Komisije z dne 7. junija 2007 o spremembi Direktive Sveta 90/377/EGS o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom (Besedilo velja za EGP)

text:
               9.6.2007

               SL

               Uradni list Evropske unije

               L 148/11

      SKLEP KOMISIJE

   z dne 7. junija 2007
   o spremembi Direktive Sveta 90/377/EGS o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom
   (Besedilo velja za EGP)
   (2007/394/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/377/EGS o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom (1), in zlasti člena 6 Direktive,
   ob upoštevanju naslednjega:

               (1)

               Direktiva 90/377/EGS podrobno določa obliko, vsebino in vse druge značilnosti podatkov, ki jih morajo zagotoviti podjetja za dobavo plina ali električne energije industrijskim končnim uporabnikom.

               (2)

               Metodologija, ki se uporablja za zbiranje podatkov o cenah, mora biti posodobljena, da izraža dejansko stanje konkurenčnih trgov za električno energijo in plin, ki so nastali v skladu z Direktivo 2003/54/ES Evropskega parlamenta in Sveta z dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES (2) ter Direktivo Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (3), vključno z dejstvom, da je na vsakem trgu zdaj dejavnih več dobaviteljev.

               (3)

               Direktivo 90/377/EGS je zato treba ustrezno spremeniti.

               (4)

               Ukrepi iz tega sklepa so v skladu z mnenjem odbora iz člena 7 Direktive 90/377/EGS –

         SKLENILA:
   Člen 1
   Priloge k Direktivi 90/377/EGS se nadomestijo z besedilom iz Priloge k temu sklepu.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 7. junija 2007

            Za Komisijo

         Andris PIEBALGS

            Član Komisije

      (1)  UL L 185, 17.7.1990, str. 16. Direktiva, kakor je bila nazadnje spremenjena z Direktivo 2006/108/ES (UL L 363, 20.12.2006, str. 414).

      (2)  UL L 176, 15.7.2003, str. 37. Direktiva, kakor je bila nazadnje spremenjena z Odločbo Komisije 2006/653/ES (UL L 270, 29.9.2006, str. 72).

      (3)  UL L 176, 15.7.2003, str. 57.

      PRILOGA
      „
            PRILOGA I
            CENE PLINA
            Cene plina za industrijske končne uporabnike (1) se pridobivajo in zbirajo po naslednji metodologiji:

                        (a)

                        Sporočijo se cene, ki jih plačajo industrijski končni uporabniki za zemeljski plin, ki ga za lastno uporabo dobavljajo prek omrežja.

                        (b)

                        Upoštevajo se vse vrste industrijske uporabe plina. Vendar so iz sistema izvzeti uporabniki plina:

                                    —

                                    za proizvodnjo električne energije v javnih elektrarnah ali elektrarnah za soproizvodnjo toplote in električne energije (SPTE),

                                    —

                                    za neenergetske namene (npr. kemična industrija),

                                    —

                                    v količinah, ki presegajo 4 000 000 gigajoulov (GJ) na leto.

                        (c)

                        Navedene cene morajo temeljiti na sistemu standardnih skupin porabe, ki so opredeljene z razredom letne porabe plina.

                        (d)

                        Cene se zbirajo dvakrat na leto, na začetku vsakega šestmesečnega obdobja (januarja in julija), in zajemajo povprečne cene, ki so jih plačali industrijski končni uporabniki za plin v preteklih šestih mesecih. Prvo sporočilo o podatkih o cenah Statističnemu uradu Evropskih skupnosti se bo sklicevalo na stanje 1. januarja 2008.

                        (e)

                        Cene morajo biti izražene v nacionalni valuti na gigajoule. Uporabljena enota energije se izmeri na podlagi bruto kalorične vrednosti (GCV).

                        (f)

                        Cene morajo vključevati vse plačljive prispevke: omrežnine, ki se jim prišteje porabljena energija in odštejejo morebitni popusti ali premije ter prištejejo še drugi prispevki (najemnina za merilnik, stalni prispevki itd.). Začetni priključitveni prispevki niso vključeni.

                        (g)

                        Cene se evidentirajo kot nacionalne povprečne cene.

                        (h)

                        Države članice razvijejo in izvajajo stroškovno učinkovite postopke za zagotovitev reprezentativnega sistema zbiranja podatkov, ki temelji na naslednjih pravilih:

                                    —

                                    Cene so tehtane povprečne cene, pri čemer se kot utežni faktor uporabljajo tržni deleži podjetij za dobavo plina, vključenih v raziskavo. Aritmetične povprečne cene se navedejo le, če tehtanih vrednosti ni mogoče izračunati. V vsakem primeru države članice zagotovijo, da je reprezentativni delež nacionalnega trga zajet v raziskavi.

                                    —

                                    Tržni deleži morajo temeljiti na količini plina, ki so ga podjetja za dobavo plina zaračunala industrijskim končnim uporabnikom. Če je mogoče, se tržni deleži izračunajo ločeno za vsako skupino. Podatke za izračun tehtanih povprečnih cen upravljajo države članice ob upoštevanju pravil o zaupnosti.

                                    —

                                    Zaradi zaupnosti se podatki v zvezi s cenami sporočajo le, če so v zadevni državi članici vsaj trije končni uporabniki v vsakem razredu iz točke (j).

                        (i)

                        Navedejo se tri ravni cen:

                                    —

                                    cene brez davkov in dajatev,

                                    —

                                    cene brez DDV in drugih vračljivih davkov,

                                    —

                                    cene z vsemi davki, dajatvami in DDV.

                        (j)

                        Cene plina se spremljajo za naslednje razrede industrijskih končnih uporabnikov.

                                    Industrijski končni uporabnik

                                    Letna poraba plina (GJ)

                                    Najnižja

                                    Najvišja

                                    Skupina I1

                                    < 1 000

                                    Skupina I2

                                    1 000

                                    < 10 000

                                    Skupina I3

                                    10 000

                                    < 100 000

                                    Skupina I4

                                    100 000

                                    < 1 000 000

                                    Skupina I5

                                    1 000 000

                                    <= 4 000 000

                        (k)

                        Enkrat na dve leti se skupaj z januarskim poročilom o cenah Statistični urad Evropskih skupnosti obvesti o sistemu zbiranja podatkov, pri tem se navede zlasti: opis raziskave in njeno področje uporabe (število podjetij za dobavo plina, vključenih v raziskavo, skupni delež zastopanega trga itd.) ter merila, uporabljena za izračun tehtanih povprečnih cen, in skupne količine porabe po posameznih skupinah. Prvo sporočilo o sistemu zbiranja podatkov zadeva stanje 1. januarja 2008.

                        (l)

                        Enkrat na leto se skupaj z januarskim poročilom o cenah Statističnemu uradu Evropskih skupnosti sporočijo podatki o glavnih povprečnih značilnostih in dejavnikih, ki vplivajo na cene, sporočene za vsako skupino porabe.
                        Podatki vključujejo:

                                    —

                                    povprečne količnike obremenitve za industrijske končne uporabnike, ki ustrezajo posamezni skupini porabe, izračunane na podlagi skupne dobavljene energije in povprečnega največjega povpraševanja,

                                    —

                                    opis popustov za prekinljivo oskrbo,

                                    —

                                    opis stalnih prispevkov, najemnin za merilnik ali kakršnih koli drugih zadevnih prispevkov na nacionalni ravni.

                        (m)

                        Enkrat na leto se skupaj z januarskim poročilom sporočijo tudi stopnje in način izračuna ter opis davkov, ki se pri prodaji plina zaračunajo industrijskim končnim uporabnikom. Opis mora vključevati vse stroške sistema za nedavčne dajatve in obveznosti iz opravljanja javnih storitev.
                        Opis davkov mora vključevati tri jasno ločene oddelke:

                                    —

                                    davki, dajatve, nedavčne dajatve, pristojbine in kakršne koli druge davščine, ki niso opredeljene v računih, izdanih industrijskim končnim uporabnikom. Postavke, opisane pod to točko, se vključijo pod navedene vrednosti za raven cene: ‚cene brez davkov in dajatev‘,

                                    —

                                    davki in dajatve, opredeljeni v računih, izdanih industrijskim končnim uporabnikom, ki niso vračljivi. Postavke, opisane pod to točko, se zato vključijo pod navedene vrednosti za raven cene: ‚Cene brez DDV in drugih vračljivih davkov‘,

                                    —

                                    davek na dodano vrednost (DDV) in drugi vračljivi davki, opredeljeni v računih, izdanih industrijskim končnim uporabnikom. Postavke, opisane pod to točko, se vključijo pod navedene vrednosti za raven cene: ‚Cene z vsemi davki, dajatvami in DDV‘.

                              Pregled različnih davkov, dajatev, nedavčnih dajatev, pristojbin in davščin:

                                    —

                                    davek na dodano vrednost,

                                    —

                                    koncesnine. Te običajno zadevajo dovoljenja in pristojbine za uporabo zemljišča in javne ali zasebne lastnine za omrežja ali druge plinske naprave,

                                    —

                                    okoljski davki ali dajatve. Ti običajno zadevajo spodbujanje obnovljivih virov energije ali SPTE ali bremenitve za emisije CO2, SO2 ali drugih povzročiteljev, ki vplivajo na podnebne spremembe,

                                    —

                                    drugi davki ali dajatve, povezani s področjem energetike: obveznosti/prispevki iz opravljanja javnih storitev, dajatve za financiranje energetskih regulativnih organov itd.,

                                    —

                                    drugi davki ali dajatve, ki niso povezani s področjem energetike: nacionalni, lokalni ali regionalni davki za porabljeno energijo, davki za distribucijo plina itd.

                              Davki na prihodek, davki, povezani z lastnino, nafta za motorna vozila, cestnine, pristojbine za dovoljenja za telekomunikacije, radio, oglaševanje, pristojbine za dovoljenja, davki za odpadke itd. se ne upoštevajo ter so izključeni iz tega opisa, ker so nedvomno del operativnih stroškov in se uporabljajo tudi za druge industrije ali dejavnosti.

                        (n)

                        V državah članicah, v katerih eno podjetje pokriva celotno industrijsko prodajo, lahko podatke sporoči to podjetje. V državah članicah, v katerih deluje več kot eno podjetje, mora podatke sporočiti neodvisni statistični organ.

            PRILOGA II
            CENE ELEKTRIČNE ENERGIJE
            Cene električne energije za industrijske končne uporabnike (2) se pridobivajo in zbirajo po naslednji metodologiji:

                        (a)

                        Sporočijo se cene, ki jih plačajo industrijski končni uporabniki za električno energijo za lastno uporabo.

                        (b)

                        Upoštevajo se vse vrste industrijske uporabe električne energije.

                        (c)

                        Navedene cene morajo temeljiti na sistemu standardnih skupin porabe, ki so opredeljene z razredom letne porabe električne energije.

                        (d)

                        Cene se zbirajo dvakrat na leto, na začetku vsakega šestmesečnega obdobja (januarja in julija), in zajemajo povprečne cene, ki so jih plačali industrijski končni uporabniki za električno energijo v preteklih šestih mesecih. Prvo sporočilo o podatkih o cenah Statističnemu uradu Evropskih skupnosti se bo sklicevalo na stanje 1. januarja 2008.

                        (e)

                        Cene morajo biti izražene v nacionalni valuti na kWh.

                        (f)

                        Cene morajo vključevati vse plačljive postavke: omrežnine, ki se jim prišteje porabljena energija in odštejejo morebitni popusti ali premije ter prištejejo še drugi prispevki (prispevki za uporabo zmogljivosti, komercializacija, najemnina za merilnik itd.). Začetni priključitveni prispevki niso vključeni.

                        (g)

                        Cene se evidentirajo kot nacionalne povprečne cene.

                        (h)

                        Države članice razvijejo in izvajajo stroškovno učinkovite postopke za zagotovitev reprezentativnega sistema zbiranja podatkov, ki temelji na naslednjih pravilih:

                                    —

                                    Cene so tehtane povprečne cene, pri čemer se kot utežni faktor uporabljajo tržni deleži podjetij za dobavo električne energije, vključenih v raziskavo. Aritmetične povprečne cene se navedejo le, če tehtanih vrednosti ni mogoče izračunati. V vsakem primeru države članice zagotovijo, da je reprezentativni delež nacionalnega trga zajet v raziskavi.

                                    —

                                    Tržni deleži morajo temeljiti na količini električne energije, ki so jo podjetja za dobavo električne energije zaračunala industrijskim končnim uporabnikom. Če je mogoče, se tržni deleži izračunajo ločeno za vsako skupino. Podatke za izračun tehtanih povprečnih cen upravljajo države članice ob upoštevanju pravil o zaupnosti.

                                    —

                                    Zaradi zaupnosti se podatki v zvezi s cenami sporočajo le, če so v zadevni državi članici vsaj trije končni uporabniki v vsakem razredu iz točke (j).

                        (i)

                        Navedejo se tri ravni cen:

                                    —

                                    cene brez davkov in dajatev,

                                    —

                                    cene brez DDV in drugih vračljivih davkov,

                                    —

                                    cene z vsemi davki, dajatvami in DDV.

                        (j)

                        Cene električne energije se spremljajo za naslednje razrede industrijskih končnih uporabnikov.

                                    Industrijski končni uporabnik

                                    Letna poraba električne energije (MWh)

                                    Najnižja

                                    Najvišja

                                    Skupina IA

                                    < 20

                                    Skupina IB

                                    20

                                    < 500

                                    Skupina IC

                                    500

                                    < 2 000

                                    Skupina ID

                                    2 000

                                    < 20 000

                                    Skupina IE

                                    20 000

                                    < 70 000

                                    Skupina IF

                                    70 000

                                    <= 150 000

                        (k)

                        Enkrat na dve leti se skupaj z januarskim poročilom o cenah Statistični urad Evropskih skupnosti obvesti o sistemu zbiranja podatkov, pri tem se navede zlasti: opis raziskave in njeno področje uporabe (število podjetij za dobavo električne energije, vključenih v raziskavo, skupni delež zastopanega trga itd.) ter merila, uporabljena za izračun tehtanih povprečnih cen, in skupne količine porabe po posameznih skupinah. Prvo poročilo o sistemu zbiranja podatkov zadeva stanje 1. januarja 2008.

                        (l)

                        Enkrat na leto se skupaj z januarskim poročilom o cenah Statističnemu uradu Evropskih skupnosti sporočijo podatki o glavnih povprečnih značilnostih in dejavnikih, ki vplivajo na cene, sporočene za vsako skupino porabe.
                        Zahtevani podatki vključujejo:

                                    —

                                    povprečne količnike obremenitve za industrijske končne uporabnike, ki ustrezajo posamezni skupini porabe, izračunane na podlagi skupne dobavljene energije in povprečnega največjega povpraševanja,

                                    —

                                    tabelo, v kateri so navedene meje napetosti za državo,

                                    —

                                    opis stalnih prispevkov, najemnin za merilnik ali kakršnih koli drugih zadevnih prispevkov na nacionalni ravni.

                        (m)

                        Enkrat na leto se skupaj z januarskim poročilom o cenah sporočijo tudi stopnje in način izračuna ter opis davkov, ki se pri prodaji električne energije zaračunajo industrijskim končnim uporabnikom. Opis mora vključevati vse stroške sistema za nedavčne dajatve in obveznosti iz opravljanja javnih storitev.
                        Opis davkov mora vključevati tri jasno ločene oddelke:

                                    —

                                    davki, dajatve, nedavčne dajatve, pristojbine in kakršne koli druge davščine, ki niso opredeljene v računih, izdanih industrijskim končnim uporabnikom. Postavke, opisane pod to točko, se vključijo pod navedene vrednosti za raven cene: ‚Cene brez davkov in dajatev‘,

                                    —

                                    davki in dajatve, opredeljeni v računih, izdanih industrijskim končnim uporabnikom, ki niso vračljivi. Postavke, opisane pod to točko, se vključijo pod navedene vrednosti za raven cene: ‚Cene brez DDV in drugih vračljivih davkov‘,

                                    —

                                    davek na dodano vrednost (DDV) in drugi vračljivi davki, opredeljeni v računih, izdanih industrijskim končnim uporabnikom. Postavke, opisane pod to točko, se vključijo pod navedene vrednosti za raven cene: ‚Cene z vsemi davki, dajatvami in DDV‘.

                              Pregled možnih različnih davkov, dajatev, nedavčnih dajatev, pristojbin in davščin:

                                    —

                                    davek na dodano vrednost,

                                    —

                                    koncesnine. Te običajno zadevajo dovoljenja in pristojbine za uporabo zemljišča in javne ali zasebne lastnine za omrežja ali druge električne naprave,

                                    —

                                    okoljski davki ali dajatve. Ti običajno zadevajo spodbujanje obnovljivih virov energije ali SPTE ali obremenitve za emisije CO2, SO2 ali drugih povzročiteljev, ki vplivajo na podnebne spremembe,

                                    —

                                    jedrski davki in drugi davki za inšpekcijske preglede: prispevki za jedrsko razgrajevanje, inšpekcijski pregledi in pristojbine za jedrske naprave itd.,

                                    —

                                    drugi davki ali dajatve, povezani s področjem energetike: obveznosti/prispevki iz opravljanja javnih storitev, dajatve za financiranje energetskih regulativnih organov itd.,

                                    —

                                    drugi davki ali dajatve, ki niso povezani s področjem energetike: nacionalni, lokalni ali regionalni davki za porabljeno energijo, davki za distribucijo električne energije itd.

                              Davki na prihodek, davki, povezani z lastnino, trošarine za naftne derivate in gorivo, ki se ne uporabljajo za proizvodnjo električne energije, nafta za motorna vozila, cestnine, pristojbine za dovoljenja za telekomunikacije, radio, oglaševanje, pristojbine za dovoljenja, davki za odpadke itd. se ne upoštevajo ter so izključeni iz tega opisa, ker so nedvomno del operativnih stroškov in se uporabljajo tudi za druge industrije ali dejavnosti.

                        (n)

                        Enkrat na leto se skupaj z januarskim poročilom o cenah Statističnemu uradu Evropskih skupnosti sporoči razčlenitev cen električne energije po glavnih elementih. Cene električne energije se po glavnih elementih razčlenijo na naslednji način:
                        Celotna cena električne energije na skupino porabe se lahko obravnava kot vsota cen za ‚omrežje‘, cen za ‚energijo in oskrbo‘ (t. j. od proizvodnje do komercializacije, razen omrežij) ter vseh davkov in dajatev.

                                    —

                                    Cena za ‚omrežje‘ je razmerje med prihodki iz pristojbin za prenos in distribucijo ter (če je mogoče) ustrezno količino kWh na skupino porabe. Če ločene količine kWh na skupino niso na voljo, je treba navesti ocene.

                                    —

                                    Cena za ‚energijo in oskrbo‘ je skupna cena, od katere se odštejejo cena za ‚omrežje‘ ter vsi davki in dajatve.

                                    —

                                    Davki in dajatve. Ta element se dodatno razčleni na:

                                                —

                                                davki in dajatve za cene za ‚omrežje‘,

                                                —

                                                davki in dajatve za cene za ‚energijo in oskrbo‘,

                                                —

                                                DDV in drugi vračljivi davki.

                              OPOMBA: Če so dopolnilne storitve navedene ločeno, se lahko razvrstijo pod enega od dveh glavnih elementov na naslednji način:

                                    —

                                    cena za ‚omrežje‘ vključuje naslednje stroške: pristojbine za prenos in distribucijo, izgube zaradi prenosa in distribucije, stroške omrežja, poprodajne storitve, stroške vzdrževanja sistema in najemnino za merilnik,

                                    —

                                    cena za ‚energijo in oskrbo‘ vključuje naslednje stroške: proizvodnjo, shranjevanje, izravnalno energijo, stroške dobavljene energije, storitve za kupce, poprodajno upravljanje, stroške odmere in druge stroške oskrbe,

                                    —

                                    drugi posebni stroški. Ta postavka predstavlja stroške, ki niso stroški omrežja ali stroški energije in oskrbe ali davki. Če takšni stroški obstajajo, se jih sporoči ločeno.

                        (o)

                        V državah članicah, v katerih eno podjetje pokriva celotno industrijsko prodajo, lahko podatke sporoči to podjetje. V državah članicah, v katerih deluje več kot eno podjetje, mora podatke sporočiti neodvisni statistični organ.

                  “

         (1)  Industrijski končni uporabniki lahko vključujejo druge nezasebne uporabnike.

         (2)  Industrijski končni uporabniki lahko vključujejo druge nezasebne uporabnike.


title: Sklep Sveta z dne 16. maja 2013 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               5.6.2013

               SL

               Uradni list Evropske unije

               C 159/1

         SKLEP SVETA
   z dne 16. maja 2013
   o imenovanju in zamenjavi članov upravnega odbora Evropskega centra za razvoj poklicnega usposabljanja
   (2013/000/)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov delavcev, ki ga je Komisija predložila Svetu,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               V skupini predstavnikov delavcev upravnega odbora navedenega centra se je sprostilo mesto člana za Španijo –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenuje:
   PREDSTAVNIK ORGANIZACIJ DELAVCEV:

               ŠPANIJA

               Francisco Javier LÓPEZ

      V Bruslju, 16. maja 2013

            Za Svet

            Predsednik

         R. QUINN

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: 2012/747/EU: Sklep Sveta z dne 3. decembra 2012 o stališču, ki se ga sprejme v imenu Evropske unije v Skupnem odboru EGP glede spremembe Protokola 31 (o sodelovanju na posebnih področjih, za katera ne veljajo štiri temeljne svobode) k Sporazumu EGP

text:
               5.12.2012

               SL

               Uradni list Evropske unije

               L 333/1

         SKLEP SVETA
   z dne 3. decembra 2012
   o stališču, ki se ga sprejme v imenu Evropske unije v Skupnem odboru EGP glede spremembe Protokola 31 (o sodelovanju na posebnih področjih, za katera ne veljajo štiri temeljne svobode) k Sporazumu EGP
   (2012/747/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 189 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu.

               (3)

               Protokol 31 k Sporazumu EGP vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svobode.

               (4)

               Uredba (EU) št. 911/2010 Evropskega parlamenta in Sveta z dne 22. septembra 2010 o evropskem programu za spremljanje Zemlje (GMES) in njegovih začetnih operativnih dejavnostih (2011–2013) (3) je bila vključena v Sporazum EGP s Sklepom Skupnega odbora EGP št. 139/2012 (4).

               (5)

               Sklep Skupnega odbora EGP št. 139/2012 določa odložitev uporabe Uredbe (EU) št. 911/2010 za Islandijo, dokler Skupni odbor EGP ne odloči drugače.

               (6)

               Primerno je odpraviti odložitev uporabe Uredbe (EU) št. 911/2010 za Islandijo s 1. januarjem 2013.

               (7)

               Protokol 31 k Sporazumu EGP bi bilo zato treba ustrezno spremeniti.

               (8)

               Stališče Unije v Skupnem odboru EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Skupnem odboru EGP o predlagani spremembi Protokola 31 k Sporazumu EGP, temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Bruslju, 3. decembra 2012

            Za Svet

            Predsednik

         N. SYLIKIOTIS

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 276, 20.10.2010, str. 1.

      (4)  UL L 309, 8.11.2012, str. 21.

      OSNUTEK
      SKLEP SKUPNEGA ODBORA EGP št. …/2012
      z dne
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      Ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
      ob upoštevanju naslednjega:

                  (1)

                  Uredba (EU) št. 911/2010 Evropskega parlamenta in Sveta z dne 22. septembra 2010 o evropskem programu za spremljanje Zemlje (GMES) in njegovih začetnih operativnih dejavnostih (2011–2013) (1) je bila vključena v Sporazum EGP s Sklepom Skupnega odbora EGP št. 139/2012 (2).

                  (2)

                  Odložitev uporabe Uredbe (EU) št. 911/2010 za Islandijo bi bilo treba odpraviti.

                  (3)

                  Protokol 31 k Sporazumu EGP bi bilo zato treba spremeniti tako, da bi ta odprava lahko začela učinkovati s 1. januarjem 2013 –

            SPREJEL NASLEDNJI SKLEP:
      Člen 1
      V odstavku 8c člena 1 Protokola 31 k Sporazumu EGP se črta prilagoditev (e).
      Člen 2
      Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma EGP (3).
      Uporablja se od 1. januarja 2013.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V …,

               Za Skupni odbor EGP

               Predsednik

               Sekretarja skupnega odbora EGP

         (1)  UL L 276, 20.10.2010, str. 1.

         (2)  UL L 309, 8.11.2012, str. 21.

         (3)  [Navedena ni nobena ustavna zahteva.] [Navedene so ustavne zahteve.]


title: 2011/33/EU: Sklep Sveta z dne 8. novembra 2010 o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije

text:
               21.1.2011

               SL

               Uradni list Evropske unije

               L 18/1

         SKLEP SVETA
   z dne 8. novembra 2010
   o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije
   (2011/33/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 114, 168, 169, 172, 173(3), 188 in 192 v povezavi s členom 218(6)(a) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani (1) o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije (v nadaljnjem besedilu: Protokol) je bil v imenu Unije podpisan 22. novembra 2010.

               (2)

               Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost.

               (3)

               Protokol bi bilo treba skleniti –

         SPREJEL NASLEDNJI SKLEP:
   Člen 1
   Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije (2) (v nadaljnjem besedilu: Protokol) se odobri v imenu Evropske unije.
   Člen 2
   Predsednik Sveta v imenu Unije pošlje uradno obvestilo iz člena 10 Protokola.
   Člen 3
   Ta sklep začne veljati na dan sprejetja.

      V Bruslju, 8. novembra 2010

            Za Svet

            Predsednik

         M. WATHELET

      (1)  UL L 49, 19.2.1998, str. 3.

      (2)  Glej stran 3 tega uradnega lista.


title: Sklep Sveta 2013/366/SZVP z dne 9. julija 2013 o spremembi in podaljšanju mandata posebnega predstavnika Evropske unije na Kosovu

text:
               10.7.2013

               SL

               Uradni list Evropske unije

               L 189/9

         SKLEP SVETA 2013/366/SZVP
   z dne 9. julija 2013
   o spremembi in podaljšanju mandata posebnega predstavnika Evropske unije na Kosovu (1)

   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. januarja 2012 sprejel Sklep 2012/39/SZVP (2), s katerim je Samuela ŽBOGARJA imenoval za posebnega predstavnika Evropske unije (v nadaljnjem besedilu: PPEU) na Kosovu. Mandat PPEU se izteče 30. junija 2013.

               (2)

               Mandat PPEU bi bilo treba spremeniti in podaljšati še za 12 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Samuelu ŽBOGARJU se mandat PPEU na Kosovu spremeni in podaljša do 30. junija 2014. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (v nadaljnjem besedilu: VP).
   Člen 2
   Politični cilji
   Mandat PPEU temelji na političnih ciljih Unije na Kosovu. Med te politične cilje spadajo prevzemanje vodilne vloge pri oblikovanju stabilnega, trdnega, mirnega, demokratičnega in večetničnega Kosova; krepitev stabilnosti v regiji ter prispevanje k regionalnemu sodelovanju in dobrim sosedskim odnosom na Zahodnem Balkanu; spodbujanje zavezanosti Kosova pravni državi in varovanju manjšin ter kulturne in verske dediščine; podpora nadaljnjemu približevanju Kosova Uniji v skladu z evropsko perspektivo regije in ustreznimi sklepi Sveta.
   Člen 3
   Mandat
   Da bi dosegel politične cilje, ima PPEU naslednji mandat:

               (a)

               zagotavljati svetovanje in podporo Unije v političnem procesu;

               (b)

               spodbujati splošno politično usklajevanje Unije na Kosovu;

               (c)

               okrepiti prisotnost Unije na Kosovu ter zagotoviti njeno doslednost in uspešnost;

               (d)

               vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, vključno s političnimi vidiki vprašanj, povezanih z izvršilnimi pristojnostmi;

               (e)

               zagotavljati skladnost in doslednost ukrepov Unije na Kosovu;

               (f)

               podpirati nadaljnje približevanje Kosova Uniji v skladu z evropsko perspektivo regije, in sicer s ciljno usmerjenim javnim obveščanjem in dejavnostmi Unije za ozaveščanje, oblikovanimi za zagotovitev boljšega razumevanja in podpore javnosti Kosova glede zadev, povezanih z Unijo;

               (g)

               spremljati, podpirati in pospeševati napredek pri političnih, gospodarskih in evropskih prednostnih nalogah v skladu z ustreznimi institucionalnimi pristojnostmi in odgovornostmi;

               (h)

               v sodelovanju s PPEU za človekove pravice prispevati k razvoju in utrjevanju spoštovanja človekovih pravic in temeljnih svoboščin na Kosovu, vključno v zvezi z ženskami in otroki, v skladu s politiko Unije na področju človekovih pravic in smernicami Unije o človekovih pravicah;

               (i)

               pomagati pri izvajanju dialoga med Beogradom in Prištino, pri katerem posreduje Unija.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   Politični in varnostni odbor (v nadaljnjem besedilu: PVO) je v prednostni povezavi s PPEU in je njegova glavna točka za stike s Svetom. PPEU v okviru mandata od PVO prejema strateško vodenje in politične usmeritve brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (v nadaljnjem besedilu: ESZD).
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 30. junija 2014 znaša 1 870 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije. Državljani držav regije Zahodnega Balkana se lahko prijavijo na javne razpise.
   3.   Upravljanje odhodkov se uredi s pogodbo med PPEU in Komisijo. PPEU je za vse odhodke odgovoren Komisiji.
   Člen 6
   Ustanovitev in sestava ekipe
   1.   Pri izvajanju mandata PPEU in prispevanju k doslednosti, prepoznavnosti in uspešnosti celotne dejavnosti Unije na Kosovu PPEU pomaga dodeljeno osebje. PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ta ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za sodelovanje s PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vso začasno dodeljeno osebje ostane pod upravno pristojnostjo države članice, institucije Unije ali ESZD, ki ga je začasno dodelila, ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se s pogodbenico gostiteljico ali pogodbenicami gostiteljicami dogovorijo privilegiji, imunitete in dodatna jamstva, potrebni za izpolnitev in tekoče izvajanje misije PPEU ter članov njegovega osebja. Države članice in ESZD v ta namen zagotovijo vso potrebno podporo.
   Člen 8
   Varovanje tajnih podatkov EU
   1.   PPEU in člani njegove ekipe spoštujejo varnostna načela in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).
   2.   VP je pooblaščen, da v skladu z varnostnimi predpisi za varovanje tajnih podatkov EU posreduje NATO/KFOR tajne podatke EU in dokumente do stopnje tajnosti „CONFIDENTIEL UE/EU CONFIDENTIAL“, ki so nastali za namene ukrepa.
   3.   VP je pooblaščen, da glede na operativne potrebe PPEU in z varnostnimi predpisi za varovanje tajnih podatkov EU posreduje Združenim narodom (ZN) in Organizaciji za varnost in sodelovanje v Evropi (OVSE) tajne podatke EU in dokumente do stopnje tajnosti „RESTREINT UE/EU RESTRICTED“, ki so nastali za namene ukrepanja Unije na Kosovu. V ta namen se pripravijo lokalni dogovori.
   4.   VP je pooblaščen, da tretjim stranem, povezanim s tem sklepom, posreduje dokumente EU, ki niso tajne narave, v zvezi s posvetovanji v Svetu glede ukrepov, za katere velja obveznost varovanja poslovne skrivnosti v skladu s členom 6(1) Poslovnika Sveta (4).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

               (a)

               vzpostavitvijo posebnega varnostnega načrta misije na podlagi smernic ESZD, ki vključujejo posebne ukrepe za fizično varnost, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, obvladovanje dogodkov, ki ogrožajo varnost, ter ki vključuje načrt misije za ravnanje v nepredvidenih razmerah in evakuacijo;

               (b)

               zagotavljanjem, da je vse osebje, napoteno izven Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani njegove ekipe, ki so napoteni izven Unije, vključno z lokalnim pogodbenim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo je ESZD določila za območje misije;

               (d)

               zagotavljanjem, da se izvajajo vsa sprejeta priporočila, pripravljena na podlagi rednih ocen varnosti, in pripravo pisnih poročil o njihovem izvajanju ter o drugih varnostnih vidikih v okviru vmesnih poročil in poročil o izvedbi mandata za Svet, VP in Komisijo.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU na priporočilo VP ali PVO pripravi poročila za Svet za zunanje zadeve. V skladu z členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU spodbuja splošno politično usklajenost Unije. Pomaga zagotoviti, da se vsi instrumenti Unije na terenu uporabljajo usklajeno za doseganje političnih ciljev Unije. Dejavnosti PPEU se ustrezno usklajujejo z dejavnostmi Komisije in z dejavnostmi drugih PPEU, ki delujejo v regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije v regiji in z vodji misij držav članic. Ti PPEU pri izvajanju mandata pomagajo po svojih najboljših močeh. PPEU vodji EULEX KOSOVO daje lokalne politične smernice, vključno s političnimi vidiki vprašanj, povezanih z izvršilnimi pristojnostmi. PPEU in poveljnik civilne operacije se po potrebi medsebojno posvetujeta.
   3.   PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
   4.   PPEU skupaj z drugimi akterji Unije na terenu zagotovi razširjanje in izmenjavo informacij med akterji Unije na območju operacije, da bi tako dosegli visoko stopnjo skupnega razumevanja položaja in presoje razmer.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU na Kosovu, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za regijo se redno preverjata. PPEU do konca decembra 2013 Svetu, VP in Komisiji predloži poročilo o napredku, ob izteku mandata PPEU pa izčrpno poročilo o izvedbi mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 9. julija 2013

            Za Svet

            Predsednik

         R. ŠADŽIUS

      (1)  To poimenovanje ne vpliva na stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (2)  UL L 23, 26.1.2012, str. 5.

      (3)  UL L 141, 27.5.2011, str. 17.

      (4)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: 2014/371/SZVP: Sklep Političnega in varnostnega odbora EULEX KOSOVO/1/2014 z dne 17. junija 2014 o podaljšanju mandata vodje misije Evropske unije za krepitev pravne države na Kosovem, EULEX KOSOVO

text:
               20.6.2014

               SL

               Uradni list Evropske unije

               L 180/17

         SKLEP POLITIČNEGA IN VARNOSTNEGA ODBORA EULEX KOSOVO/1/2014
   z dne 17. junija 2014
   o podaljšanju mandata vodje misije Evropske unije za krepitev pravne države na Kosovem, EULEX KOSOVO

      (2014/371/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (1) in zlasti člena 12(2) Skupnega ukrepa,
   ob upoštevanju naslednjega:

               (1)

               Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja EULEX KOSOVO, vključno z odločitvijo o imenovanju vodje misije.

               (2)

               PVO je 4. decembra 2012 sprejel Sklep EULEX KOSOVO/3/2012 (2), s katerim je veleposlanika Bernda BORCHARDTA imenoval za vodjo misije EULEX KOSOVO za obdobje od 1. februarja 2013 do 14. junija 2014.

               (3)

               Svet je 12. junija 2014 sprejel Sklep 2014/349/SZVP (3) o spremembi Skupnega ukrepa 2008/124/SZVP in podaljšanju misije EULEX KOSOVO do 14. junija 2016.

               (4)

               Visoki predstavnik Unije za zunanje zadeve in varnostno politiko je 13. junija 2014 predlagal podaljšanje mandata veleposlanika Bernda BORCHARDTA kot vodje misije EULEX KOSOVO do 14. oktobra 2014 –

         SPREJEL NASLEDNJI SKLEP:
   Člen 1
   Mandat veleposlanika Bernda BORCHARDTA kot vodje misije EULEX KOSOVO se podaljša do 14. oktobra 2014.
   Člen 2
   Ta sklep začne veljati na dan sprejetja.
   Uporablja se od 15. junija 2014.

      V Bruslju, 17. junija 2014

            Za Politični in varnostni odbor

            Predsednik

         W. STEVENS

      (1)  UL L 42, 16.2.2008, str. 92.

      (2)  Sklep Političnega in varnostnega odbora EULEX KOSOVO/3/2012 z dne 4. decembra 2012 o imenovanju vodje misije Evropske unije za krepitev pravne države na Kosovu, EULEX KOSOVO (UL L 334, 6.12.2012, str. 46).

      (3)  UL L 174, 13.6.2014, str. 42.


title: Sklep št. 146 z dne 10. oktobra 1990 v zvezi z razlago člena 94(9) Uredbe (EGS) št. 1408/71

text:
Pomembno pravno obvestilo

|

31991D0424

Uradni list L 235 , 23/08/1991 str. 0009 - 0020 finska posebna izdaja: poglavje 5 zvezek 5 str. 0081  švedska posebna izdaja: poglavje 5 zvezek 5 str. 0081

		Sklep št. 146z dne 10. oktobra 1990v zvezi z razlago člena 94(9) Uredbe (EGS) št. 1408/71(91/424/EGS)UPRAVNA KOMISIJA EVROPSKIH SKUPNOSTI ZA SOCIALNO VARNOST DELAVCEV MIGRANTOV JEob upoštevanju člena 81(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in člane njihovih družin, ki se gibljejo v Skupnosti, po katerem je odgovorna za obravnavanje vseh upravnih vprašanj in vprašanj v zvezi z razlago, ki izhaja iz Uredbe (EGS) št. 1408/71 in poznejših uredb,ob upoštevanju člena 2(1) Uredbe Sveta (EGS) št. 574/72 z dne 21. marca 1972, po katerem pripravi vzorce spričeval, potrdil, izjav, zahtevkov in drugih dokumentov, potrebnih za uporabo uredb,ob upoštevanju Uredbe Sveta (EGS) št. 3427/89 z dne 30. oktobra 1989, ki uvaja za vse države članice enotno izplačevanje družinskih dajatev družinskim članom brez stalnega prebivališča na ozemlju pristojne države,ob upoštevanju člena 94(9), kot ga spreminja omenjena uredba, ki po eni strani predpisuje, da se družinski dodatki osebam, zaposlenim v Franciji, v zvezi z njihovimi družinskimi člani, ki so imeli dne 15. novembra 1989 stalno prebivališče v drugi državi članici, še naprej izplačujejo po stopnjah, rokih in postopkih, ki so veljali na ta datum, če znesek presega znesek dajatev, do katerih so upravičene od dne 16. novembra 1989, in dokler velja za zadevne osebe francoska zakonodaja, po drugi strani pa predpisuje, da mora Upravna komisija podati mnenje o postopku izvajanja tega odstavka, predvsem o delitvi stroškov teh dodatkov,ker je pomembno točno določiti območje veljavnosti člena 94(9) in pogoje njegove uporabe;ker je treba določiti postopek, ki omogoča dodeljevanje teh dodatkov, in sicer v zvezi z odgovornostjo nosilcev, primerjavo med zneskom družinskih dodatkov (zajamčeni znesek) in zneskom francoskih družinskih dajatev, plačilom dodatnega zneska, ki je, kjer je to potrebno, enak razliki med tema dvema zneskoma, in v zvezi z delitvijo stroškov teh dodatkov med nosilci;ker je treba poleg tega določiti menjalni tečaj za valute, ki se uporabljajo za zgoraj omenjeno primerjavo;ker je treba oblikovati dva različna vzorčna obrazca, pri čemer eden potrjuje plačilo družinskih dodatkov za november 1989, drugi pa potrjuje nadaljevanje ali prenehanje plačevanja družinskih dodatkov v skladu s členom 94(9);ker predpisuje Priporočilo št. 15 Upravne komisije jezik, v katerem se izdajo obrazci;ker je treba nazadnje tudi določiti roke za uveljavljanje pravic do zajamčenih zneskov družinskih dodatkov;v skladu s pogoji iz člena 80(3) Uredbe (EGS) št. 1408/71,SKLENILA:1. (a) Določbe člena 94(9) Uredbe (EGS) št. 1408/71 se uporabljajo, če je zaposlena oseba, za katero je veljala francoska zakonodaja, dne 15. novembra 1989 prejemala družinske dodatke iz prejšnjega člena 73(2) za svoje družinske člane s stalnim prebivališčem v drugi državi članici; in se ne uporabljajo, če je bila pravica do družinskih dodatkov v državi stalnega prebivališča pridobljena dne 15. novembra 1989; trajno se prenehajo uporabljati, če se kasneje pridobi pravica do družinskih dajatev v državi stalnega prebivališča.Poleg tega se družinski dodatki, ki jih je oseba, zaposlena v Franciji, prejemala dne 15. novembra 1989, in sicer za svoje družinske člane s stalnim prebivališčem v drugi državi članici, še naprej izplačujejo v skladu z določbami člena 94(9), dokler družinski člani stalno prebivajo na ozemlju te druge države članice.(b) Družinski dodatki iz člena 94(9) Uredbe (EGS) št. 1408/71 so tisti, ki jih je zaposlena oseba novembra 1989 dejansko prejela za svoje družinske člane, upravičene do teh dodatkov. Znesek teh dodatkov predstavlja zajamčeni znesek.Družinski dodatki iz omenjenega člena so francoske družinske dajatve, izplačane zaposlenim osebam od 16. novembra 1989.(c) Če je znesek francoskih družinskih dajatev, razen tistih, ki so izplačane kot enkratni znesek (teh se pri primerjavi ne upošteva), dva zaporedna meseca višji od zajamčenega zneska za določen mesec ali enak temu znesku, se upravičenje do tega zneska trajno odvzame.V zvezi s pogojem iz člena 94(9), da mora za osebo še naprej veljati francoska zakonodaja, se ne upošteva prekinitev dela, ki je krajša od enega meseca, ali obdobja začasne prekinitve dela zaradi bolezni, materinstva, nesreče pri delu, poklicne bolezni ali brezposelnosti, ob neprekinjenem prejemanju plačila ali ustreznih nadomestil v skladu s francosko zakonodajo, razen pokojnine in rente, ali zaradi plačanega dopusta, stavke ali izprtja.(d) Zajamčeni znesek se določi nepreklicno. Bolj natančno: kasneje ga ni mogoče ponovno oceniti zaradi spremembe stopnje družinskih dodatkov po zakonodaji države članice, na ozemlju katere so imeli družinski člani dne 15. novembra 1989 stalno prebivališče, ali zaradi večjega števila družinskih članov.Vendar pa se v primeru kasnejšega znižanja števila družinskih članov iz člena 94(9) v državi članici stalnega prebivališča zajamčeni znesek preračuna glede na število preostalih družinskih članov, in sicer po stopnjah in omejitvah, ki so dne 15. novembra 1989 veljale na ozemlju omenjene države članice.2. (a) Da bi lahko pristojni francoski nosilec določil, ali naj se določbe člena 94(9) uporabijo, izda nosilec v kraju, kjer so imeli družinski člani 15. novembra 1989 stalno prebivališče, na zahtevo osebe ali francoskega nosilca izjavo, ki potrjuje, ali so bile družinske dajatve za november 1989 dejansko zagotovljene ali ne, in sicer v skladu s spodnjim vzorčnim obrazcem E 412 F.Če so bili družinski dodatki zagotovljeni, navede nosilec v kraju stalnega prebivališča na potrdilu družinske člane, za katere so bili zagotovljeni, ter zneske dodatkov na družinskega člana ali za družino kot celoto, in to v skladu z določbami zakonodaje, ki se uporablja.Omenjeno potrdilo mora tudi navajati, ali je zakonski partner zaposlene osebe ali oseba, kateri so bili zagotovljeni družinski dodatki, novembra 1989 opravljal(-a) poklic ali dejavnost, ki se šteje kot taka, v skladu s Sklepom št. 199.(b) Ob prejemu tega potrdila primerja pristojni francoski nosilec, kjer je primerno, znesek družinskih dajatev iz drugega stavka odstavka 1(b) z zajamčenim zneskom.Če je znesek družinskih dajatev višji od zajamčenega zneska ali enak le-temu, dodeli pristojni nosilec samo dajatve.Če je znesek družinskih dajatev manjši od zajamčenega zneska, dodeli dajatve pristojni francoski nosilec, dodatni znesek, enak razliki med zajamčenim zneskom in temi dajatvami, pa plača nosilec v kraju stalnega prebivališča.Če je znesek francoskih družinskih dajatev enak nič, je dodatni znesek, ki ga plača nosilec v kraju stalnega prebivališča, enak zajamčenemu znesku.(c) Za primerjavo iz prejšnjega pododstavka pretvori pristojni francoski nosilec zajamčeni znesek v svojo valuto, in sicer z uporabo menjalnega tečaja iz člena 107(1) Uredbe (EGS) št. 574/72. Upošteva se menjalni tečaj, ki je veljal dne 16. novembra 1989.3. (a) Če je treba zaradi razlike v zneskih izplačati dodatni znesek, pošlje pristojni francoski nosilec nosilcu v kraju stalnega prebivališča vsak mesec potrdilo v zvezi z nadaljevanjem ali prenehanjem izplačevanja družinskih dodatkov v skladu s spodnjim vzorčnim obrazcem E 413 F.Ob prejemu tega potrdila plača nosilec v kraju stalnega prebivališča dodatni znesek, ki je enak razliki med zajamčenim zneskom in zneskom, ki v njegovi valuti po uradnem menjalnem tečaju na dan primerjave ustreza znesku francoskih družinskih dajatev.(b) Če zakonodaja, ki jo uporablja nosilec v kraju stalnega prebivališča, predpisuje, da je treba družinske dajatve plačevati v presledkih, ki niso enaki enemu mesecu, lahko ta nosilec plačuje dodatne diferencialne zneske v skladu s takšnimi drugačnimi časovnimi presledki.(c) Če za osebo prenehajo veljati pravice iz določb člena 94(9), uporabi pristojni francoski nosilec potrdilo iz prejšnjih pododstavkov, da obvesti nosilca v kraju stalnega prebivališča o trajnem prenehanju upravičenja do zajamčene vsote.4. Pristojni organi držav članic dajo obrazce iz odstavkov 2(a) in 3(a) na voljo pristojnim nosilcem. Ti obrazci so na voljo v uradnih jezikih Skupnosti in so oblikovani tako, da se verzije v različnih jezikih popolnoma skladajo, tako da lahko katera koli oseba prejme obrazec, ki je natisnjen v njenem jeziku.5. V primeru preračunanja zajamčenega zneska v skladu s pogoji iz tretjega stavka odstavka 1(d) izda nosilec v kraju stalnega prebivališča ponovno potrdilo iz odstavka 2(a). Pristojni francoski nosilec naredi nato novo primerjavo, kot je to navedeno v pododstavkih 2(b) in (c).6. Stroški dodatkov, ki sestavljajo zajamčeni znesek iz člena 94(9) Uredbe (EGS) št. 1408/71, se razdelijo na naslednji način:- pristojni francoski nosilec nosi stroške teh dajatev do skupnega zneska francoskih družinskih dajatev, ki se zagotavljajo zaposlenim osebam za njihove družinske člane s stalnim prebivališčem v drugi državi članici,- nosilec v kraju stalnega prebivališča družinskih članov nosi stroške razlike med zajamčeno vsoto in vsoto družinskih dajatev.Kljub temu lahko Francija in druga država članica ali njuni pristojni organi sklenejo dogovor o drugačni delitvi stroškov ter o tem obvestijo Upravno komisijo.7. Za uveljavljanje pravice iz člena 94(9) do prejemanja zajamčenega zneska družinskih dodatkov se dvoletni rok v skladu s francosko zakonodajo odloži do datuma začetka uporabe tega sklepa in velja samo od tega datuma.8. Ta sklep se uporablja od prvega dne meseca, ki sledi njegovi objavi v Uradnem listu Evropskih skupnosti.Predsednik Upravne komisijeM. T. Ferraro--------------------------------------------------+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


sklep Komisije - Prenos diferenciranih sredstev iz leta 2005 v leto 2006


title: 2008/536/ES: Sklep Evropskega parlamenta z dne 24. aprila 2007 o zaključnem računu Evropske agencije za varnost omrežij in informacij za proračunsko leto 2005

text:
               15.7.2008

               SL

               Uradni list Evropske unije

               L 187/180

      SKLEP EVROPSKEGA PARLAMENTA

   z dne 24. aprila 2007
   o zaključnem računu Evropske agencije za varnost omrežij in informacij za proračunsko leto 2005
   (2008/536/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropske agencije za varnost omrežij in informacij za proračunsko leto 2005 z odgovori Agencije (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0102/2007),

               1.

               ugotavlja, da je zaključni letni račun Evropske agencije za varnost omrežij in informacij za proračunsko leto 2005 naslednji:
               Izkaz prihodkov in odhodkov za proračunsko leto 2005
                      (6)

                           (v 1000 EUR)

                           2005

                              Prihodki

                           Subvencije Komisije

                           4 400

                           Namenski prejemki

                           Razni prihodki

                              Skupaj prihodki (a)

                              4 400

                              Proračunski odhodki za proračunsko leto

                              Zaposleni – naslov I proračuna

                           Plačila

                           -1 490

                           Prenesena sredstva

                           - 257

                              Uprava – naslov II proračuna

                           Plačila

                           - 453

                           Prenesena sredstva

                           -1 065

                              Poslovanje – naslov III proračuna (razen namenskih prejemkov)

                           Plačila za odobritve plačil za proračunsko leto

                           - 196

                           Plačila za neporavnane obveznosti na dan 31. decembra 2003

                           Prenesena sredstva

                           - 790

                              Namenski prejemki (Phare in tretje države)

                           Plačila

                           Prenesena sredstva

                              Skupaj odhodki b)

                           -4 251

                              Izid proračunskega leta (a – b)

                           149

                              Saldo, prenesen iz prejšnjega proračunskega leta

                              Prenesena in zapadla sredstva iz leta N - 1 (naslova I in II skupaj)

                              Izravnava prenosa iz N - 1 za naslov III v zvezi s prehodom na ločena sredstva

                              Neporabljeni zneski iz predhodnega proračunskega leta, namenjeni za ponovno uporabo

                              Vračila Komisiji

                              Tečajne razlike

                              Saldo proračunskega leta

                           149

                              Vir: Podatki, ki jih je posredovala agencija. V tej tabeli so povzeti podatki, ki jih je Agencija navedla v svojih letnih zaključnih računih.

               2.

               odobri pripravo zaključnega računa Evropske agencije za varnost omrežij in informacij za proračunsko leto 2005;

               3.

               naroči svojemu predsedniku, naj ta sklep posreduje direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 16.

      (2)  UL C 312, 19.12.2006, str. 1.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.

      (6)  Vključeni so le podatki za leto 2005, ker je to nova agencija.


title: 2013/3/EU: Sklep Sveta z dne 20. decembra 2012 o začetku avtomatizirane izmenjave podatkov o DNK na Poljskem

text:
               8.1.2013

               SL

               Uradni list Evropske unije

               L 3/5

         SKLEP SVETA
   z dne 20. decembra 2012
   o začetku avtomatizirane izmenjave podatkov o DNK na Poljskem
   (2013/3/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Poljska je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo členi 2 do 6 navedenega sklepa, ter o pogojih za avtomatizirano iskanje iz člena 3(1) navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Poljska je izpolnila vprašalnik o varstvu podatkov in vprašalnik o izmenjavi podatkov o DNK.

               (7)

               Poljska je opravila uspešen preskus s Slovaško.

               (8)

               Na Poljskem je bil opravljen ocenjevalni obisk, o katerem je slovaška ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Poljska za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke v skladu s členoma 3 in 4 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 20. decembra 2012

            Za Svet

            Predsednik

         E. FLOURENTZOU

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2011/758/EU: Sklep Evropskega parlamenta z dne 25. oktobra 2011 o razrešnici glede izvrševanja proračuna Evropske agencije za zdravila za proračunsko leto 2009

text:
               26.11.2011

               SL

               Uradni list Evropske unije

               L 313/27

         SKLEP EVROPSKEGA PARLAMENTA
   z dne 25. oktobra 2011
   o razrešnici glede izvrševanja proračuna Evropske agencije za zdravila za proračunsko leto 2009
   (2011/758/EU)
   EVROPSKI PARLAMENT,
   ob upoštevanju letnih računovodskih izkazov Evropske agencije za zdravila za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sklepa o podelitvi razrešnice za proračunsko leto 2009, kot tudi odgovorov izvršnega direktorja Evropske agencije za zdravila,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila in zlasti člena 68 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
   ob upoštevanju pisma predsednika upravnega odbora agencije predsedniku Odbora za proračunski nadzor Evropskega parlamenta z dne 17. junija 2011 (EMA/441533/2011),
   ob upoštevanju odgovorov agencije na resolucijo Parlamenta z dne 10. maja 2011 (6), priloženo omenjenemu sklepu Parlamenta o razrešnici za proračunsko leto 2009,
   ob upoštevanju letnih poročil službe za notranjo revizijo Komisije o notranji reviziji agencije v letih 2009, 2008 in 2007,
   ob upoštevanju končnega poročila o nadaljnjem ukrepanju v zvezi z revizijami agencije za leto 2009, 2008 in 2006, ki jo je opravila služba za notranjo revizijo,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0329/2011),

               1.

               podeli razrešnico direktorju Evropske agencije za zdravila glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 28.

      (2)  UL L 250, 27.9.2011, str. 173.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 250, 27.9.2011, str. 174.
    ---documentbreak---

               26.11.2011

               SL

               Uradni list Evropske unije

               L 313/29

         RESOLUCIJA EVROPSKEGA PARLAMENTA
   z dne 25. oktobra 2011
   s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2009
   EVROPSKI PARLAMENT,
   ob upoštevanju letnih računovodskih izkazov Evropske agencije za zdravila za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sklepa o podelitvi razrešnice za proračunsko leto 2009, kot tudi odgovorov izvršnega direktorja Evropske agencije za zdravila,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila in zlasti člena 68 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
   ob upoštevanju pisma predsednika upravnega odbora agencije predsedniku Odbora za proračunski nadzor Evropskega parlamenta z dne 17. junija 2011 (EMA/441533/2011),
   ob upoštevanju odgovorov agencije na resolucijo Parlamenta z dne 10. maja 2011 (6), priloženo omenjenemu sklepu Parlamenta o razrešnici za proračunsko leto 2009,
   ob upoštevanju letnih poročil službe za notranjo revizijo Komisije o notranji reviziji agencije v letih 2009, 2008 in 2007,
   ob upoštevanju končnega poročila o nadaljnjem ukrepanju v zvezi z revizijami agencije za leto 2009, 2008 in 2006, ki jo je opravila služba za notranjo revizijo,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0329/2011),

               A.

               ker je Računsko sodišče v svojem poročilu o letnih računovodskih izkazih Evropske agencije za zdravila za proračunsko leto 2009 izdalo mnenje s pridržkom glede zakonitosti in pravilnosti z izkazi povezanih transakcij,

               B.

               ker je Parlament z omenjenim sklepom z dne 10. maja 2011 sklenil odložiti podelitev razrešnice izvršnemu direktorju agencije glede izvrševanja proračuna agencije za proračunsko leto 2009,

               C.

               ker je proračun agencije v letu 2009 znašal 194 000 000 EUR, kar je 6,28 % več kot v proračunskem letu 2008,

               D.

               ker se proračun agencije delno financira iz proračuna Unije, iz katerega se je v letu 2009 steklo 18,52 % skupnih prihodkov agencije, predvsem pa s pristojbinami, ki jih plačujejo farmacevtske družbe za storitve, ki lahko trajajo več let, in ker se je posledično splošni prispevek Unije med letoma 2008 in 2009 zmanjšal za 9,2 %,

               E.

               ker je organ za podelitev razrešnice po sprejetju omenjene resolucije Parlamenta z dne 10. maja 2011 prejel odgovore agencije,

               F.

               ker je agencija v odgovoru Parlamentu organ za podelitev razrešnice obvestila o napredku pri izvajanju priporočil službe za notranjo revizijo, pri čemer je navedla naslednje:

                           —

                           uresničeno je bilo eno od treh zelo pomembnih priporočil službe iz revizijskega poročila za leto 2009 o upravljanju človeških virov, preostali dve priporočili pa se uvajata,

                           —

                           kritično priporočilo in eno zelo pomembno priporočilo (upravljanje navzkrižja interesov uslužbencev in posebne smernice) službe iz revizijskega poročila za leto 2008 o izbirnih upravnih postopkih za znanstveno vrednotenje zdravil za ljudi v agenciji sta bili spremenjeni v zelo pomembni oziroma pomembni, tri zelo pomembna priporočila pa so bila uresničena,

                           —

                           uresničeno je bilo eno od dveh zelo pomembnih priporočil službe iz revizijskega poročila za leto 2005 o izvajanju standardov notranjega nadzora,

      Splošna ocena

               1.

               potrjuje prejem pisma predsednika upravnega odbora agencije z dne 17. junija 2011, v katerem ta navaja, da je agencija uvedla ukrepe za odpravo pomanjkljivosti iz leta 2009; je seznanjen z dokumenti in prilogami, ki jih je agencija posredovala v odgovor na omenjeno resolucijo Parlamenta z dne 10. maja 2011; potrjuje tudi prejem pisma vršilca dolžnosti izvršnega direktorja agencije z dne 10. avgusta 2011 v zvezi z vprašanji, ki so bila zastavljena na seji odbora Evropskega parlamenta za proračunski nadzor dne 13. julija 2011 med razpravo o razrešnici za agencijo za leto 2009; obžaluje pa, da niso bile posredovane vse zahtevane informacije;

               2.

               kljub temu ugotavlja, da bi morala agencija organ za podelitev razrešnice vsake tri mesece še naprej obveščati o rezultatih ukrepov, ki jih je ta zahteval;

               3.

               poudarja, da bo organ za podeljevanje razrešnice med prihodnjim postopkom za podelitev razrešnice še naprej skrbno spremljal obseg izvajanja ukrepov, sprejetih za odpravo hudih pomanjkljivosti agencije, ki so jih razkrila poročila Računskega sodišča in službe za notranjo revizijo; zato pričakuje, da bo agencija organ za podelitev razrešnice obvestila o izvedenih ukrepih in njihovih rezultatih ter mu posredovala zahtevane dokumente, zlasti v zvezi z naslednjimi vprašanji:

                           (a)

                           poteku sprejemanja akcijskega načrta s posebnimi ukrepi in časovni razpored izvajanja v upravnem odboru, s katerim naj bi odpravili pomanjkljivosti v postopkih javnih naročil;

                           (b)

                           temeljitem preverjanju učinkovite rabe izvedbenih postopkov za ugotavljanje in upravljanje navzkrižja interesov uslužbencev in strokovnjakov agencije;

                           (c)

                           predložitvi poročila službe za notranjo revizijo;

      Posebne pripombe

      Postopki javnih naročil

               4.

               je seznanjen s prejetimi informacijami o sistemu kontrole, ki naj bi preprečil in odkrival ponavljajoče se napake v postopkih javnih naročil; pričakuje, da bo prejel večletni načrt javnih naročil; glede na to opominja agencijo, naj še naprej izboljšuje kakovost svojega sistema javnih naročil in strogo upošteva zahteve zadevnih pravil o javnih naročilih, da bi odpravila pomanjkljivosti, na katere je opozorilo Računsko sodišče;

               5.

               je seznanjen z dejstvom, da se je začela priprava akcijskega načrta za izboljšanje postopkov javnih naročil; poziva agencijo, naj ta akcijski načrt čim prej sprejme, da bi odpravila pomanjkljivosti v postopkih javnih naročil, zlasti napak v postopkih dodeljevanja javnih naročil, tako da zagotovi strožje tehnične in postopkovne kontrole, in o tem ustrezno obvesti organ za podelitev razrešnice;

               6.

               opozarja, da je Računsko sodišče v letnem poročilu za leto 2009 zapisalo, da agencija številnih postopkov za sklenitev obsežnih okvirnih pogodb na področju informacijske tehnologije ni preverjala dovolj pogosto, da bi omilila tveganje napak; opominja tudi, da so bile pri reviziji ugotovljene napake, ki so vplivale na pravilnost teh postopkov in ki so bile razlog za to, da je Računsko sodišče izdalo mnenje s pridržkom o zakonitosti in pravilnosti transakcij, povezanih z računovodskimi izkazi agencije;

      Prenos proračunskih sredstev

               7.

               poudarja, da je Računsko sodišče v letnem poročilu o agenciji za leto 2009 ugotovilo, da je bilo v naslednje leto prenesenih 19 500 000 EUR proračunskih sredstev (38 % vseh obveznosti agencije v tem letu) in da je bilo približno 14 800 000 EUR od tega zneska namenjenih dejavnostim, ki ob koncu leta še niso bile izvedene (oziroma v nekaterih primerih blagu, ki še ni bilo dobavljeno, za storitve, ki se izvajajo več kot eno leto); opozarja agencijo, naj v zvezi s tem ukrepa, in pričakuje, da bo od Računskega sodišča prejelo zagotovilo, da je to storila;

      Prihodki iz pristojbin

               8.

               je seznanjen z obvestilom agencije, da je s 1. januarjem 2011 uvedla celovit sistem za upravljanje virov (ERP), katerega ponudnik je SAP, da bi skrajšala zamude pri nalogih za izterjavo; je seznanjen s tem, da v novem sistemu agencija podatke iz obstoječih operativnih sistemov (npr. SIAMED) prek nadzorne plošče prenaša neposredno v finančni modul SAP;

      Pogodbe o terminskih valutnih poslih

               9.

               je seznanjen z zavezo agencije, da bo zmanjšala tveganje zaradi nihanja menjalnih tečajev, in z dejstvom, da je z 11. junijem 2010 spremenila politiko vodenja zakladnice, in sicer: ustanovila je interni posvetovalni odbor, ki bo računovodji svetoval o strategijah varovanja pred tveganjem; operacije za zavarovanje pred tveganji je omejila na 50 % ocenjenih potreb; poskrbela je, da so dosegljive tržne cene enake ali večje proračunskim stroškom;

      Upravljanje navzkrižja interesov

               10.

               je seznanjen z odgovorom agencije na zahtevo, naj dosledno spoštuje kodeks ravnanja ter določi načela in smernice o neodvisnosti in zaupnosti, ki veljajo za člane upravnega odbora in komisij, strokovnjake in zaposlene v agenciji; glede na to od agencije pričakuje, da bo pred izbiro projektnih vodij za izdelke podrobno ocenila, ali bi lahko interesi, ki so jih razkrili uslužbenci, vplivali na njihovo nepristranskost in neodvisnost; pričakuje, da bodo dokumenti agencije o navzkrižju interesov posodobljeni;

               11.

               je seznanjen z namero agencije, da bo upoštevala priporočila službe za notranjo revizijo iz naknadne revizije v letu 2010 in sprejela na tveganju temelječ pristop ter natančneje preverjala zaposlene, ki so prijavili interese; poziva agencijo, naj organ za podelitev razrešnice obvesti o urniku in načrtu za upoštevanje omenjenih priporočil pred koncem leta 2011;

               12.

               vseeno priznava odgovor agencije, v katerem je zapisala, da ni dolžna zahtevati ali spremljati letnih izjav o finančnih interesih strokovnjakov, odgovornih za ocenjevanje medicinskih proizvodov, saj je to naloga pristojnih organov držav članic (člen 126b Direktive 2001/83/ES (7), kakor je bila spremenjena z Direktivo 2004/27/ES (8)); zato poziva Komisijo, naj opozori zadevne organe držav članic na njihove obveznosti v zvezi s tem;

               13.

               poudarja, da v primerih, ko bi bile ocene postavljene pod vprašaj zaradi navzkrižja interesov, ne bi trpel samo ugled agencije, ampak da navzkrižje interesov ne zagotavlja optimalnega varstva zdravja evropskih državljanov;

               14.

               ugotavlja, da je od 1. julija 2011 zaživela nova elektronska izjava o interesih (e-DoI), ki so jo morali izpolniti vsi strokovnjaki, in da bodo izjave e-DoI vseh strokovnjakov, vključenih v podatkovno bazo strokovnjakov, javno dostopne na spletnem mestu agencije od 30. septembra 2011; ugotavlja tudi, da začne 4. julija 2011 veljati memorandum o soglasju med agencijo in vsakim posameznim pristojnim nacionalnim organom o spremljanju znanstvene ravni in neodvisnosti ocenjevanja, ki ga izvaja nacionalni pristojni organ za storitve, ki se zagotovijo agenciji;

               15.

               poziva agencijo, naj organ za podelitev razrešnice obvesti o ukrepih, ki jih je sprejela za večje spoštovanje kodeksa ravnanja pri upravljanju navzkrižja interesov;

               16.

               vztraja, hkrati pa svari agencijo, da morajo biti vsi ukrepi, navedeni v posameznih revizijskih poročilih, tudi tistem za leto 2010, v celoti izvedeni pred začetkom naslednjega postopka razrešnice;

      Upravljanje človeških virov

               17.

               se je seznanil z odgovorom agencije, v katerem je zapisala, da je odpravila pomanjkljivosti pri izbiri pogodbenih sodelavcev, ki jih je odkrila služba za notranjo revizijo, da je popravila delovna navodila, da je razdelila predloge in da so se uslužbenci udeležili posebnega usposabljanja; v zvezi s tem poziva agencijo, naj organ za podelitev razrešnice obvešča o tem, v kolikšni meri se ti ukrepi izvajajo; pričakuje poročilo Računskega sodišča, da se prepriča, ali je zagotovilo agencije utemeljeno;

               18.

               glede ugotovitev horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (9) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 28.

      (2)  UL L 250, 27.9.2011, str. 173.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 250, 27.9.2011, str. 174.

      (7)  Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL L 311, 28.11.2001, str. 67).

      (8)  UL L 136, 30.4.2004, str. 34.

      (9)  UL L 250, 27.9.2011, str. 269.